**МЕРЕ ЗАШТИТЕ**

**здравља ученика и запослених Медицинске школе Зрењанин**

**(у току трајања пандемије /епидемије Ковид -19)**

**1.Први дан школске године** биће посвећен предавањима и дискусијама о начинима и значају превенције COVID-19 у школској средини:

– одељенске старешине на првом часу (ЧОС) , као и предметни наставници у оквиру својих редовних активности , континуирано.

**2.Едукативни материјали** (постери ИЗЈЗС „Др Милан Јовановић Батут“) и видео филмови о начинима и значају превенције COVID-19 - постављени на сајт школе и на видљивим местима (огласне табле и улазна врата) у просторијама школе.

**3**.**Мере смањења ризика уноса корона вируса у школску средину**

* Ученици, наставно и ненаставно школско особље не треба да долазе у школу уколико имају повишену телесну температуру и/или симптоме респираторне инфекције.
* Родитељи треба свако јутро да провере телесну температуру својој деци пред полазак у школу.
* Наставно и ненаставно школско особље да провере телесну температуру пред полазак у школу.
* Приликом уласка других особа (родитељи, странке...) у школу , проверу температуре, ношења маски и дезинфекцију руку врши спремачица

**4.Одржавање физичке дистанце**

- Одржавати физичку дистанцу са другим особама у школи од најмање 1,5 метара.

- Боравак у учионицама је са највише 15 ученика/ца са обезбеђеним 4м2 по детету и по једно дете у свакој клупи. Комбиновани модел где су сва одељења подељена у 2 групе обезбеђује да сваки ученик има обезбеђену физичку дистанцу.

- Едуковати ученике, наставнике, школско особље о значају одржавања физичке дистанце за спречавање ширења инфекције (пред почетак/на почетку школске године, час одељенског старешине искористити за едукацију ученика, као и одређене часове физичког и здравственог васпитања. Постављена видна обавештења/постери о одржавању физичке дистанце. Дежурни наставници подсећају у току дежурства на примену мера.

- Ученици не мењају учионице односно да се настава за један разред одвија у истој учионици. За део наставе у кабинетима /лабораторијама, сали за физичко, предметни наставник дезинфикује површине , пре напуштања кабинета, уколико по распореду у истом дану долази друга група ( а иначе након сваког радног дана спремачице)

- Потпуно се обустављају све активности код којих је могуће појачано стварање аеросола (певање, викање, спорт, навијање), на часовима музичког се не пева, нема проба школског хора, на физичком нема колективног спорта, а уколико временски услови дозвољавају реализовати ову наставу у дворишту школе.

-Одржавање физичке дистанце међу ученицима неопходно је и током малих и великог одмора. Препоручује се да ученици проводе велики одмор на отвореном (у школском дворишту) кад год то временске прилике дозвољавају.

-Коришћење тоалета организовано тако да у тоалет улази онолико деце колико кабина има, а испред тоалета се чека у реду са поштовањем физичке дистанце од најмање једног метра - о томе видно постављена упутсва испред тоалета , а дежурни наставник реагује по потреби.

**5. Ношење маски**

- Школско наставно и ненаставно особље и ученици све време боравка у школи носе маске, као и на отвореном простору, уколико не постоји одређена дистанца (мин 1,5м). Могуће је да се користи било која маска (хируршка, епидемиолошка или платнена), али она треба да се користи на исправан начин тако да покрива нос и уста. Видна упутства о томе на улазним и вратима учионица, као и огласним таблама

**6. Редовно прање руку**

* Хигијенски исправном водом за пиће и сапуном у трајању од најмање 20 секунди или употребом дезинфекционог средства на бази 70% алкохола. Постављени постери, као подсетника о правилном прању руку, на свим местима где се руке перу.
* Обавезно при уласка у школу, пре јела, после одласка у тоалет, након обављања респираторне хигијене (истресање носа, кашљања у марамицу итд.), после игре (нпр. после великог одмора, после часа физичког васпитања), када су видно запрљане, након изласка из школе и увек када постоји потреба.
* На свим улазима у школу и на улазима /излазима из тоалета и фискултурне сале постављена дезинфекциона средства на бази 70% алкохола .
* Постављен течни сапун ( тоалети, учионице).
* На првом Наставничком већу наставнике, а ученике редовно (на часу одељенског старешине) едуковати о правилном прању и дезинфекцији руку.

**7**.**Редовно чишћење школске средине**

* Механичко чишћење водом и сапуном или детерџентом, трљањем и стругањем, почев од чистијих ка прљавијим површинама, крећући од оних постављених више ка нижим, завршно са подом и коришћењем чистих крпа (различите за различите површине и просторије, нпр. посебна за WC шољу, лавабо, подове, клупе...) и свежих раствора средстава којима се чисти.
* Поступак дезинфекције након преподневне смене обавља школско особље - дезинфекција заједничких предмета који се често додирују (школске клупе, столови, кваке, ручке на прозорима и то искључиво средствима на бази 70% алкохола и након механичког чишћења видљиво запрљаних површина. Обавити чишћење пре почетка рада школе и свакодневно, након завршетка преподневне смене: простор, прибор и опрема у тоалетима, учионицама, зборницама, сали за физичко васпитање, школске клупе и столови, столице, WC шоље, водокотлићи, лавабои, спортска опрема и сав остали прибор.
* У кабинетима/лабораторијама, сали за физичко, ако у истом дану има наставе са другом групом ученика, предметни наставник изврши дезинфекцију столова, кваке, прибора ,справа, након завршетка рада са првом групом ( бочице са 70% алкохолом за дезинфекцију се налазе у кабинету), а иначе након сваког радног дана спремачице.
* Проветравање свих просторија школе врши се континуирано током дана.

**Поступак са ученицима, наставним и ненаставним особљем школе које имају симптоме респираторне инфекције са сумњом на инфекцију COVID 19**

1**. Уколико се симптоми појаве ван школе** :

- Јавити се у COVID – 19 амбуланту надлежног дома здравља. Не одлазити у школу и истовремено обавестити надлежну особу у школи. Даље пратити препоруке лекара.

2**. Уколико се симптоми појаве у школи :**

a) **Особље школе**: потребно је да се особа са симптомима болести одмах јави у COVID-19 амбуланту надлежног дома здравља. Истовремено надлежна особа у школи – секретар школе обавештава надлежни институт/завод за јавно здравље.

b) **Ученици**: При свакој сумњи на постојање респираторне инфекције ученику одмах ставити маску и сместити га у празну просторију одређену за изолацију ( „Просторија за пријем родитеља“, на првом спрату) и обавестити родитеље и надлежни институт/завод за јавно здравље. О ученику, у соби за изолацију до доласка родитеља, брине једна особа (предметни наставник или одељаенски старешина) користећи маску и рукавице, а просторија након одласка детета се чисти и дезинфикује.

**У Зрењанину, 31.08.2020. Директор школе: Сања Кукољ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**